रीमा कागती के निर्देशन में स्वतंत्र भारत के पहले हॉकी ओलम्पिक गोल्ड की कहानी पर बनी फिल्म गोल्ड ने घरेलू बॉक्स ऑफ़िस पर अपना तीसरा हफ्ता पूरा कर लिया है। इस साल 15 अगस्त पर रिलीज़ हुई गोल्ड ने इस मंगलवार को 35 लाख रूपये का कलेक्शन किया और अब कुल कमाई 107 करोड़ 37 लाख रूपये हो गई है। फिल्म ने तीसरे हफ़्ते में तीन करोड़ 37 लाख रूपये का बिज़नेस किया है। फिल्म का पहला हफ़्ता नौ दिन का था और कमाई 89 लाख रूपये हुई थी जबकि दूसरे हफ़्ते में गोल्ड ने 14 करोड़ 70 लाख रूपये बटोरे। अक्षय कुमार की इस फिल्म को 25 करोड़ 25 लाख रूपये की बंपर ओपनिंग लगी थी।